Xiaomi je službeno predstavio dva nova mobitela za 2018. godinu – Redmi Note 5 i Redmi Note 5 Pro koje je opremio velikim 5,99-inčnim FHD+ zaslonima i pristojnim hardverom

Xiaomi je danas u New Delhiju predstavio dva nova mobitela iz svoje Redmi serije. Riječ je o modelima Redmi Note 5 i Redmi Note 5 Pro koji za relativno nisku cijenu donose sasvim pristojne specifikacije.

Oba modela opremljena su 5,99-inčnim zaslonom rezolucije 2.160 x 1.080 točaka i omjera stranica 18:9. Zaslon je od možebitnih oštećenja zaštićen Gorilla Glass staklom. Oba modela dobila su i identičnu bateriju – 4.000 mAh koja ne podržava tehnologije brzog punjenja te koja se nadopunjava putem starog, microUSB porta.

Ostatak specifikacije razlikuje se odnosno od modela. Redmi Note 5 moći će se nabaviti u konfiguracijama s 3 GB i 4 GB RAM-a i 32 GB i 64 GB podatkovnog prostora dok je Pro model shodno svojoj oznaci dobio više radne (4 GB i 6 GB) i podatkovne memorije (64 GB).

Redmi Note 5 temelji se na Snapdragonu 625, a Pro inačica na Snapdragonu 636. Slabiji je model sa stražnje strane kućišta dobio samo jednu kameru (12 MP) ta razliku od profesionalnog modela koji sa stražnje strane kućišta ima dvije kamere, od 12 MP i 5 MP.

Xiaomi je i s prednje strane načinio osjetnu razliku po pitanju kvalitete kamera – Redmi Note 5 ima jednu, 5 MP kameru, a Redmi Note 5 Pro također jednu, ali od 20 MP. Kod oba modela prednje kamere su opremljene s LED bljeskalicama.

Ako vam se specifikacije Redmi Note 5 modela čine nekako poznatim u pravu ste. Xiaomi je za potrebe uvođenja slabijeg Note 5 modela jednostavno preimenovao postojeći – Redmi 5 Plus. Cijena slabijeg modela (Redmi Note 5) bit će ovisno o modelu oko 125, odnosno 150 eura dok će kupci za snažniji Redmi Note 5 Pro model trebati izdvojiti oko 175, odnosno 215 eura.